section_heading: Djetinjstvo i mladost
paragraph_text: Rođen je kao najstariji od četvero djece u obitelji Špira i Marije Dubajić(rođene Bokun). Otac mu je od 1914. u Kistanjama vodio gostionicu, da bi 1937. dobio stalno zaposlenje u državnoj službi u Šibeniku. U rodnim Kistanjama pohađa pučku (osnovnu) školu, dok srednju školu, klasičnu gimnaziju pohađa u Šibeniku. Tijekom gimnazijskog školovanja priključuje se ilegalnom komunističkom pokretu.